Изх.№25-00-78/21.05.2024г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

от

**инж. Недко Фиданов Кулевски – кмет на община Рудозем**

ОТНОСНО: Приeмане на Наредба за гробищните паркове и погребално – обредната дейност на територията на община Рудозем.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Изработването на проект на Наредба за гробищните паркове и погребално – обредната дейност на територията на община Рудозем, е свързан с необходимостта от приемането на подзаконов нормативен акт, който да регламентира този вид обществени отношения на местно ниво. В тази връзка е делегиращата разпоредба на чл. 62, ал. 12 от Закона за устройство на територията, съгласно която „Общинският съвет приема наредба, с която урежда управлението и вътрешния ред в гробищните паркове, условията и реда за погребения и кремации, ползването и благоустрояването на гробните и урновите места и свързаните с тази дейност услуги на територията на общината”.

Изготвения проект на наредба е съобразен и с изискванията на Наредба № 2 от 21 април 2011 г. за здравните изисквания към гробищни паркове (гробища) и погребването и пренасянето на покойници.

**Цели, които се поставят с приемане на Наредбата:**

* целесъобразно и законосъобразно управление на гробищните паркове,
* осигураване и поддържане на реда в гробищните паркове;
* създаване и прилагане на ясни правила за извършване на погребално-обредната дейност;
* създаване на адмнистративнонаказателни разпоредби с цел създаване на санкции за лицата, които нарушават наредбата;
* създаването на актуален нормативен акт за управление на гробищните паркове на територията на община Рудозем;

**Финансови и други средства необходими за прилагането на новата уредба:**

Предлаганото приемане на Наредба за гробищните паркове и погребално – обредната дейност на територията на община Рудозем не налага извършването на допълнителни финансови разходи от общината.

**Очаквани резултати от приемането на Наредбата:**

Резултатите които се очакват от прилагането на Наредбата се свеждат до постигане целите, наложили приемането на същата.

**Анализ за съответствие с правото на Европейския съюз:**

Предлаганият проект е разработен в съответствие с Европейското законодателство – Европейска харта на местното самоуправление. Проектът на Наредбата **не** противоречи и на други нормативни актове от по – висша степен, приети от законодателната и изпълнителната власт в Република България.

Имайки предвид изложените мотиви, на основание чл. 21, ал. 2 от ЗМСМА, чл. 76, ал. 3 от АПК, чл. 26 и чл. 28 от ЗНА, чл. 62, ал. 12 от ЗУТ, предлагам на Общински съвет - Рудозем да разгледа, обсъди и да приеме следното

**ПРОЕКТОРЕШЕНИЕ:**

Общински съвет - Рудозем приема Наредба за гробищните паркове и погребално – обредната дейност на територията на община Рудозем, съгласно приложения проект, който е неразделна част от настоящото решение.

*Приложения:*

1. Проект на Наредба за гробищните паркове и погребално – обредната дейност на територията на община Рудозем;
2. Мотиви към проект на Наредба за гробищните паркове и погребално – обредната дейност на територията на община Рудозем;
3. Разпечатка от интернет страницата на Община Рудозем;
4. Справка по чл. 26, ал. 5 от ЗНА.

СБ/

